Ole de Beust
Ole de Beust (nomine proprio: Carolus-Fridericus Arp Baro de Beust, natus 13 Aprilis 1955) vir publicus Germaniae et sodalis Christianae Democraticae Unionis Germaniae est.

Familia et iuventus 
Patria Ole de Beust Hamburgum est. Inter maiores eius Fridericus Ferdinandus de Beust est. Pater eius Achim-Helge de Beust propter uxorem, matrem Hannam, quae a Nazistis ut Iudaica origine persecutebatur, Germaniam relinquere coactus est. Pater post secundum bellum mundanum primus praeses primus Unionis iuvenilis Hamburgi creatus est.

Cursus honorum 
Anno 1971 Unionis iuvenilis et CDU sodalis factus est. Ab anno 1975 ad 1983 Hamburgi in universitate iurisprudentiae studebat. Ab anno 1977 ad 1983 praeses Unionis iuvenilis Hamburgi erat. Ab anno 1978 sodalis parlamenti Hamburgensis est. 31 Octobris 2001 post electiones de Beust magister civium superior Hamburgi successor Ortvini Runde (SPD) electus est. Ab hoc die variis coalitionibus urbem patriam regnavit, , primo CDU cum Factione Reipublicanae Impetu foedus fecit, deinde ab anno 2004 post foedus finitum et electionem habitam factio sua maiorem partem legatorum adepta est, denique ab anno 2008 cum GAL. Foedere inter alia sancitum est, ut scholae Hamburgi reformandae essent: Ad usque sextum annum omnes dicipuli una scholam frequentare debuerunt. Sed id plebiscito incolarum 18 Iulii 2010 repudiata est, quamquam omnes paene factiones (nisi FDP) reformae favebant. Itaque de Beust eodem de se a magistratu se recessurum pronuntiavit. Christopherum Ahlhaus (CDU) suum successorem proposuit et honorem magistri civium 25 Augusti 2010 deposuit.

Consilia 
Una cum Viridibus ab anno 2007 pro scholis reformandis nitebatur, ut omnes discipuli primos sex annos communiter instituerentur. Haec res a civibus Hamburgi acriter disputaretur et eo die, quo se recessurum pronuntiabat, suffragio decreta est. Maior pars electorum propositum regentium negavit atque de Beust eodem die - sed antequam eventus notus erat - pronuntiabat se magistratum magistri civium relicturum esse. 

Alumni Universitatis Hamburgensis
Magistri civium superiores Hamburgi
Praesides Consilii Foederalis Germaniae
Nati 1955
Homines vivi